ཚེ་རིང་རྡོ་རྗེས་བཤད་རྒྱུར།ལོ་རྒྱུས་སྟེང་མི་སྣ་དཔའ་བོ་ཞིག་བཞེངས་བསྐྲུན་བྱེད་དགོས་ཚེ།ངེས་པར་དུ་ནང་དོན་ཁ་ཤས་ཁ་སྣོན་དང་།སྙན་གྲགས་ཚད་ཅུང་ཟད་ཇེ་མཐོ།ཁ་དོག་སྔར་ལས་ཇེ་མང་བཅས་གཏོང་དགོས་ལ།དེ་ནི་རིག་རྩལ་ལས་ཀ་བས་ཞིབ་བརྗོད་བྱེད་དགོས་པ་ཞིག་ཡིན།གཞན་ཡང་གེ་སར་སྒྲུང་ནི་སྒྱུ་རྩལ་མི་སྣས་རྒྱུད་འཛིན་བྱས་པ་ཡིན་ལ།སྒྱུ་རྩལ་པ་མི་དྲུག་གིས་བརྗོད་པའི་གཏམ་རྒྱུད་ཕལ་ཆེར་གཅིག་འདྲ་ཡིན།འོན་ཀྱང་ཞིབ་ཕྲའི་ཆ་ནས་ད་དུང་མི་འདྲ་ས་ཁ་ཤས་རེ་འདུགདེ་བས་ངས་བསམ་པར་དུས་ནམ་ཡང་གེ་སར་རྒྱལ་པོའི་བདེན་པའི་རིང་བཞིན་ལ་གཡོ་བ་མེད།ཁོ་ནི་མི་རིགས་དཔའ་བོ་ཞིག་ཡིན་པ་མ་ཟད།བོད་བརྒྱུད་ནང་བསྟན་གྱི་བསམ་བློའི་གཞི་རྟེན་ཞིག་ཀྱང་ཡིན།ཁོང་གི་འདོད་ཚུལ་ལྟར་ན།གེ་སར་རྒྱལ་པོ་སྤྱི་ལོ་༡༠༣༨ལོར་འཁྲུངས་པ་དང་༡༡༨༩ལོ་སྐུ་འདས་པས།མི་ལོ་༨༡ལ་བཞུགས་ཡོད།ཁོ་རང་ནི་ལོ་རྒྱུས་སྟེང་བྱུང་མྱོང་བའི་ལོ་རྒྱུས་མི་སྣ་ངོ་མ་ཞིག་ཡིན་པར་འདོད།